section_heading: Karijera
paragraph_text: Nakon završetka američkog sveučiliša USC 2003. godine, uslijedio je povratak u Europu. Potpisao je za njemački Mitteldeutscher BC s kojim je 2004. osvojio naslov FIBA Eurokupa, a on je ponio nagradu za najboljeg igrača drugog dijela natjecanja. Prije nego što je 2006. prešao u momčad Lietuvos Rytasa, igrao je još za belgijski Telindus Oostende i latvijski BK Ventspils. S Vetspilsom je uzeo naslov latvijskog prvaka, a on je osvojio na gradu za najboljeg igrača finala. U Vilnius stiže 2006. kao zamjena za Robertasa Javtokasa koji je napustio klub. Ubrzo je postao član prve petorke Lietuvosa i pomogao je klubu stići do finala ULEB kupa 2008. godine. Sljedeće sezone klub je u Euroligi predvodio do prvog mjesta u natjecanju po skupinama, ali se je ubrzo ozljedio i zajedno s još dvojicom ozljeđenih - Matthew Nielsenom i Robertsom Štelmahersom propustio daljnji tijek natjecanja. Klub sljedeće sezone nije izborio Euroligu i igrao je u ULEB Eurokupu. Lietuvos Rytas je osvojio naslov prvaka ULEB Eurokupa 2008./09., a Petravičius je ponio nagradu za najboljeg igrača drugog dijela natjecanja.